b'\n_START_ARTICLE_\nConsumer Electronics Show\n_START_PARAGRAPH_\nInternational Consumer Electronics Show (CES) \xe2\x80\x93 tarptautin\xc4\x97 plataus vartojimo elektronikos \xc4\xafrengini\xc5\xb3 mug\xc4\x97, rengiama kasmet sausio m\xc4\x97n. Las Vegaso parod\xc5\xb3 centre, JAV. Tai svarbiausia nauj\xc5\xb3j\xc5\xb3 technologij\xc5\xb3 paroda pasaulyje. Joje pristatomi \xc4\xafvair\xc5\xabs produktai, rengiamos ap\xc5\xbevalgos, gamintojams teikiami apdovanojimai ir pan. Parod\xc4\x85 remia Plataus vartojimo elektronikos \xc4\xafrengini\xc5\xb3 asociacija (angl. Consumer Electronics Association, CEA). \xc4\xae j\xc4\x85 patekti galima tik su specialiais leidimais._NEWLINE_CES i\xc5\xa1kilo po to, kai buvo nutraukta COMDEX paroda.\n_START_SECTION_\nIstorija\n_START_PARAGRAPH_\nPirm\xc4\x85 kart\xc4\x85 surengta 1967 m. bir\xc5\xbeelio m\xc4\x97n. Niujorke. Tuomet joje dalyvavo 17 500 lankytoj\xc5\xb3 ir 100 eksponent\xc5\xb3. 1978\xe2\x80\x931994 m. buvo rengiama dukart per metus: saus\xc4\xaf \xe2\x80\x93 Las Vegase pavadinimu Winter Consumer Electronics Show (WCES) ir bir\xc5\xbeel\xc4\xaf \xe2\x80\x93 \xc4\x8cikagoje pavadinimu Summer Consumer Electronics Show (SCES)._NEWLINE_2012 m. paroda buvo surengta sausio 10\xe2\x80\x9313 d. Joje apsilank\xc4\x97 per 153 000 lankytoj\xc5\xb3, 2\xc2\xa0% daugiau nei 2011 m., taip pat paskelbta, jog tai naujas vis\xc5\xb3 laik\xc5\xb3 rekordas.'